b'\n_START_ARTICLE_\nNorgesmesterskapet i fotofikling\n_START_PARAGRAPH_\nNorgesmesterskapet i fotofikling ble arrangert f\xc3\xb8rste gang i 2006. NRK introduserte i februar dette \xc3\xa5ret en \xc3\xa5rlig \xc3\xa5pen konkurranse via sin internettside  Alltid Moro der internettbrukere ble oppfordret til \xc3\xa5 fikle, det vil si digitalt fotomanipulere, forh\xc3\xa5ndsbestemte bilder._NEWLINE_De fire ukentlige kvalifiseringsrundene foregikk slik at et nytt originalbilde for hver uke ble lagt ut p\xc3\xa5 nettsiden og det ble gitt en ukes tidsfrist. Deretter valgte en jury, best\xc3\xa5ende av kunsthistoriker Tommy S\xc3\xb8rb\xc3\xb8, billedkunstner Rolf Groven og humorist / programleder Rune Gokstad, ut to finalister fra hver omgang til \xc3\xa5 g\xc3\xa5 videre til finalen 11. mars._NEWLINE_Etter de fire omgangene var de \xc3\xa5tte finalisten, pluss to ekstra finalister, valgt ut og klare for den store finalerunden p\xc3\xa5 Henie-Onstad Kunstsenter p\xc3\xa5 H\xc3\xb8vikodden utenfor Oslo._NEWLINE_Deltakerne fikk p\xc3\xa5 et gitt tidspunkt se det bilde, det samme for alle, de skulle manipulere._NEWLINE_En halv time deretter plasserte deltakerne seg ved hver sin datamaskin med tilgang til Internett under kontinuerlig overv\xc3\xa5kning fra juryen og publikum, og med en tidsbegrensning p\xc3\xa5 2 ganger 45 minutter (pluss et kvarters pause) var konkurransens praktiske del i gang._NEWLINE_Det hele ble vist underveis p\xc3\xa5 NRKs nettside. Programleder var Petter Nome._NEWLINE_1.-plass med Norgesmester tittel gikk til Robert E. Haraldsen med bildet "Welcome, Mr. M!"._NEWLINE_2.-plass gikk til Mats Bentzen med bildet "Sort/hvit verden"_NEWLINE_3.-plass fikk Christian M\xc3\xb8rdre med bildet "Tore Str\xc3\xb8m\xc3\xb8y sliter med dalende seertall"._NEWLINE_Vinneren fikk i premie Canon fotoutstyr og Adobe programvare for bildebehandling._NEWLINE_2.- og 3.-plasseringene ble be\xc3\xa6ret med Adobe programvare for bildebehandling.'